ÓBUDAVÁR KÖZSÉG ÖNKORMÁNYZATA

8272 Óbudavár, Fő u. 18/I.
Szám: OB/71-3/2025. 

J E G Y Z Ő K Ö N Y V

Készült:
Óbudavár Község Önkormányzata Képviselő-testülete 2025. június 24-én 9.00 órakor megtartott nyilvános üléséről
Az ülés helye:
Szent Márton Ház

(Óbudavár, Fő u. 18/I.)  

Jelen vannak:

Godány Mária
polgármester


Szabó Bálint
alpolgármester 


Végh Tamás
képviselő
Tanácskozási joggal megjelent:



dr. Varga Viktória 
jegyző, jegyzőkönyvvezető
Godány Mária polgármester: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

Napirend: 

1) 
Az önkormányzat 2025. évi költségvetésének módosítása

Előterjesztő: Godány Mária polgármester

2) 
A Zánkai Közös Önkormányzati Hivatal 2025. évi költségvetésének módosítása

Előterjesztő: Godány Mária polgármester

3) 
Polgármesteri tiszteletdíj megállapítása

Előterjesztő: dr. Varga Viktória jegyző

4) 
Döntés normatív települési támogatásról

Előterjesztő: Godány Mária polgármester

5) 
A Szentantalfa Nivegy-völgy Sportegyesület támogatásának jóváhagyása

Előterjesztő: Godány Mária polgármester

NAPIREND TÁRGYALÁSA

1) 
Az önkormányzat 2025. évi költségvetésének módosítása

Előterjesztő: Godány Mária polgármester

Godány Mária polgármester: A költségvetésüket az eddig bekövetkezett változások miatt kell módosítani, a módosított számokat a mellékletek részletesen tartalmazzák. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

7/2025. (VI.25.)
ÖNKORMÁNYZATI 

RENDELET

Óbudavár Község Önkormányzata Képviselő-testülete a 2025. évi költségvetésről szóló 1/2025. (II.26.) önkormányzati rendelet módosításáról szóló rendelet-tervezetet elfogadja és 7/2025. (VI.25.) számon önkormányzati rendeletei közé iktatja.
2) 
A Zánkai Közös Önkormányzati Hivatal 2025. évi költségvetésének módosítása

Előterjesztő: Godány Mária polgármester

Godány Mária polgármester: A hivatal költségvetését is módosítani kell, elsősorban a köztisztviselői bérekhez kapott normatíva miatt. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

29/2025. (VI.24.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a Zánkai Közös Önkormányzati Hivatal 2025. évi költségvetésének módosítását az előterjesztés melléklete szerint elfogadja. 

Határidő: azonnal

Felelős: polgármester, jegyző
3) 
Polgármesteri tiszteletdíj megállapítása

Előterjesztő: dr. Varga Viktória jegyző

Godány Mária polgármester: Átadja a szót jegyző asszonynak.

dr. Varga Viktória jegyző: A jogszabály értelmében a polgármester a tárgyév július 1-jétől jogosult nemzetgazdasági átlagkereset alapján számított tiszteletdíjra, ezért a 2024 évi nemzetgazdasági átlagkereset alapján újra kell számolni, és a megállapításról ismét határozatot kell hozni. A KSH közleménye alapján 2024. évben a bruttó átlagkereset összege 667.365 Ft, a számítási szabályokat alkalmazva a társadalmi megbízatású polgármester tiszteletdíja az 500 fő alatti lakosságszámú település esetében 500.500 Ft, a költségtérítés pedig 75.075 Ft.

Godány Mária polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

30/2025. (VI.24.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontja és (5) bekezdése alapján Godány Mária polgármester tiszteletdíja 2025. július 1. napjától 500.500 Ft/hó. 

Határidő: folyamatos

Felelős: jegyző

31/2025. (VI.24.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Godány Mária polgármester 2025. július 1. napjától tiszteletdíjának 15 %-ában meghatározott, 75.075 Ft összegű költségtérítésre jogosult.

Határidő: folyamatos

Felelős: jegyző
4) 
Döntés normatív települési támogatásról

Előterjesztő: Godány Mária polgármester

Godány Mária polgármester: Idén is szeretné, ha döntenének iskolakezdési támogatásról. A tavalyi összegeket javasolja. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

32/2025. (VI.24.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 4.) önkormányzati rendelet 10. § alapján normatív települési támogatást állapít meg az Óbudavár községben életvitelszerűen élő és lakóhellyel, vagy tartózkodási hellyel rendelkező, családi pótlékra jogosult gyermekek részére, a gyermekneveléssel, a tanévkezdéssel kapcsolatos kiadásokhoz történő hozzájárulás érdekében.

A támogatás mértéke gyermekenként: 

bölcsődés és óvodás gyermekek esetén 20.000 Ft

általános iskolás gyermekek esetében 20.000 Ft

középiskolai tanulók és első diplomát szerző felsőfokú tanulmányokat folytató hallgatók esetében 30.000 Ft.

A támogatás feltétele a középiskolai, középfokú tanulmányaikat végző tanulók esetében az iskolalátogatási igazolás, a felsőfokú tanulmányaikat végző hallgatók esetében a hallgatói jogviszony igazolás benyújtása.

A települési támogatás igénylésével kapcsolatos adatlapokat 2025. augusztus 29-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A képviselő-testület kötelezettséget vállal, hogy a normatív települési támogatás fedezetét az önkormányzat 2025. évi költségvetése biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2025. szeptember 15.

Felelős: jegyző
5) 
A Szentantalfa Nivegy-völgy Sportegyesület támogatásának jóváhagyása

Előterjesztő: Godány Mária polgármester
Godány Mária polgármester: A környékbeli legjobban működő egyesület, jó a kapcsolat velük, szívesen támogatja a munkájukat. 150.000 Ft-ot javasol. Kérdezi, hogy van-e valakinek kérdése, észrevétele, javaslata?  

Végh Tamás képviselő: Egyetért a támogatással.
Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

33/2025. (VI.24.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a Szentantalfa Nivegy-völgy Sportegyesület 150.000 Ft összegű támogatását jóváhagyja.

A képviselő-testület a támogatást előfinanszírozással biztosítja.

A támogatás forrása a 2025. évi költségvetésről szóló önkormányzati rendelet.

Felhatalmazza a polgármestert a támogatási szerződés aláírására.

Határidő: azonnal

Felelős: polgármester

Godány Mária polgármester: Tájékoztatja a testületet, hogy a faluházban lévő egyes helyiségek bérletére vonatkozó szerződés augusztusban lejár, de a bérlő kérésére egy évre megújítják ugyanazon feltételek mellett. A falunapot július 12-én tartják, sok programmal készülnek, lesz lufihajtogatás, arcfestés és 10 csapat is elindul a főzőversenyen. 
Több napirendi pont nem lévén Godány Mária polgármester megköszöni a nyilvános ülésen való részvételt, és azt 11.11 órakor bezárja.

K.m.f.
                   Godány Mária




      dr. Varga Viktória

       polgármester


   

                 jegyző
7

